《傍家东北有山曰绍地余幸得之规以素庄也》
宋代·戴表元

绍地吾所欣，他时以藏我。
冈原见逾美，松柏栽已夥。
双流交在右，一几平连左。
忆昔初经营，登高忘蹩跛。
年衰已渐怯，步暂石频坐。
居然契券叶，偶尔龟策可，
心手之勤劳，躯骸庶安妥。
况复近芳茨，时能荐蔬果，
虽无刘伶钟，略慕王孙躶。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》